Grundejerforeningen
Havstokken
                                                                                                                                 D.27-02-2011

Referat af generalforsamling d. 23-02-2011

Fremmødt: 21 parceller og 2 fuldmagt.

Inden generalforsamlingen holdt politiassistent Birk Nielsen, der pga. indbrud i bebyggelsen og utryghed hos nogle medlemmer var inviteret af bestyrelsen, et meget fint foredrag om ”Forebyggelse af indbrud i beboelse”, bl.a. om hvordan man nemt kan beskytte sin villa mod indbrud med små midler.
Der blev bl.a. udleveret en pjece ”Beskyt dig mod indbrud” og klistermærker om nabohjælp udgivet af Det kriminalpræventive råd.
Efter foredraget startede den ordinære generalforsamling kl. ca. 20:30.

1.	Valg af dirigent:

 O. Thulstrup blev valgt som dirigent.
 Dirigenten konstaterede, at indkaldelsen var varslet i henhold til lovene.

2. Formandens beretning:

Velkommen til den 45. ordinære generalforsamling i Grundejerforeningen Havstokken. 

I år er der 1 nyt medlem vi skal byde velkommen i grundejerforeningen. Det er: Stokkemarkevej 21, der er købt af Eva Rasmussen og Valther Larsen. 

Hovedvandsledninger og Kloakker
Som det blev aftalt på sidste generalforsamling, henvendte jeg mig til kommunen, for at undersøge om hovedvandsledninger og kloakker i Stokkemarkevej evt. kunne offentliggøres.
Som også meddelt i bestyrelsesmødereferater, fik vi først afslag på vores ansøgning, men senere fik vi oplyst, at man måske havde været lidt for hurtige med den beslutning, så sagen ligger nu til behandling i kommunen. Det blev oplyst, at sådanne sager havde lang behandlingstid, men man forventede, at have en afgørelse i foråret 2011. 
Jeg har forsøgt at få en tilbagemelding inden generalforsamlingen, og har fået svar på, at man afventede svar fra en jurist, og man var ikke sikker på det kunne nås inden generalforsamlingen.
Det betyder så også, at selv om asfalten på Stokkemarkevej i år efter vinteren har fået mange revner, vil vi afvente afgørelsen om hovedvandsledninger og kloakker, inden vi foretager os videre.

Årligt møde med kommunen
Ved det årlige møde med kommunen deltog Carsten og undertegnede.
Der blev bl.a. talt om kommunens indsats på spildevandsområdet, og borgmesteren gjorde opmærksom på, at Herlev kommune ikke havde nogen planer om at gøre offentlige veje private. G/F har nu modtaget et referat fra mødet, og hvis der er nogen ønsker at modtage det, kan de henvende sig til undertegnede.

Arealet mellem ”Stadionstien” og stadion
Jeg måtte igen i år rykke for at få slået arealet. Det viste sig, at den person jeg tidligere har kontaktet, og haft møde med, var stoppet med at arbejde for kommunen, så jeg fik fat i en anden, der tilsyneladende var mere kvalificeret. Jeg fik i hvert fald mail på, der var givet besked til Driftsafdelingen om, at området skulle med i deres plan for områder, der skal ryddes hvert år inden vinteren.  

Sommerfesten
Jeg havde desværre ikke mulighed for selv at deltage i sommerfesten sidste år, men efter hvad jeg har fået fortalt af festudvalget, var det en meget vellykket fest, som vi måske igen i år skal gentage – men herom senere på mødet. En stor tak til festudvalget for et veludført arrangement.

Juletræstænding
Traditionen tro havde vi igen i år en hyggelig sammenkomst ved Juletræstændingen. Der var tilmeldt 37 voksne, som igen i år i kunne nyde Marianne Nilssons dejlige gløgg, og 12 tilmeldte børn, der fik lidt lun chokolade og en godtepose. En rigtig hyggelig sammenkomst og tradition. 

Ang. E-mail adr. 
Bestyrelsen vil igen i år opfordre dem, der har en E-mail adr., og som endnu ikke har meddelt os det, om at sende deres adr. til undertegnede. Så vil jeg skrive dem på medlemslisten, og fremover vil informationer m.m. blive sendt til dem på mail. 
Jeg vil også bede jer huske, at meddele G/F hvis I skifter E-mail adr. 
De medlemmer, der ikke har E-mail adr., vil selvfølgelig få kopier som sædvanligt. 

Servitutter og Deklarationer
Jeg har i forbindelse med, vi fik en ny lokalplan for området, haft en dialog med kommunen om hvilke deklarationer, der nu, efter aflysning af deklarationerne ang. fællesantennen m.v., er gældende for G/F.
Jeg fik en udskrift af ”Tingbogsattesten”, hvor der var uoverensstemmelser i forhold til hvilke deklarationer Grundejerforeningen har.
Jeg har derfor henvendt mig til Tinglysningskontoret med oplysning om uoverensstemmelserne, og afventer nu svar fra dem.
Når resultatet foreligger, vil oplysningerne om gældende ”Servitutter og deklarationer blive sendt til jer alle.

Kontingentbetaling 
Vi anbefaler, dem der benytter ”Netbank el. lignende” at de benytter det samme nummer på de udleverede indbetalingskort, hver gang de betaler.
Der kan også betales via overførsel til G/F’s konto i Nordea:
Reg. Nr. 0307 Kontonr. 3491 603 894
Det er faktisk nemmere for G/F, da der i meddelelser fra betaler, skal skrives hvem betaleren er.
Medlemmer, der mangler indbetalingskort, kan henvende sig til Bjarne Godskesen Havlykkevej 41, eller Steen Clausen, Stokkemarkevej 17, og få udleveret nye Indbetalingskort.

Bestyrelsen
Jeg vil her til slut takke den nuværende bestyrelse inkl. suppleanter for et meget fint og konstruktivt arbejde. Vi har haft et rigtigt godt samarbejde, og alle er altid villige til at deltage i G/F’s arbejde. 
Der er måske nogen af medlemmerne, der godt kunne tænke sig at deltage i bestyrelsesarbejdet, og i givet fald vil nogen af os ”Gamle” gerne trække os – ellers kan jeg oplyse, at bestyrelse og suppleanter gerne modtager genvalg. 

3. Regnskab 2010 og budget 2011:

Ruth Ørsholm orienterede om regnskab for 2010 og budget for 2011. 

Regnskab og budget blev herefter godkendt.

4. Kontingentet for 2012:  

Forslaget fra: 
Mogens Schoor Havlykkevej 37 og Flemming Nilsson Stokkemarkevej 7
Om nedsættelse af kontingentet til 1000kr.:

F. Nilsson mente, nu når vi ikke har udgifter til fællesantennen mere, kan man godt nedsætte kontingentet.
 
Efter en debat om G/F’s udgifter og regnskab, hvor bestyrelsen bl.a. gjorde opmærksom på, at asfalten på Stokkemarkevej efterhånden er så slidt og ødelagt af vintrenes hårde frost, så der skal ny belægning på samt eventuelle udgifter til kloakker belaster økonomien så meget, at det ikke er hensigtsmæssigt at nedsætte kontingenter.
Bestyrelsen mente også, det er bedst, vi selv har pengene, i stedet for at låne dem.

Efter debatten blev forslaget nedstemt med:
For: 3 + 2 Fuldmagter
Imod: 18

Herefter blev kontingentet for 2012 fastsat til 3000kr.

5. Indkomme forslag:

       1: Forslag fra Ruth Ørsholm om postkasser, blev ikke vedtaget
         
           For: 0
           Imod: 23

       2: Forslag fra Jens Abildgård om sommerfest:
           Efter en debat om Grundejerforeningen skulle dække et evt. underskud til dem der arrangerede 
           festen traf Jens sit forslag angående sommerfest.

6 - 9 Valg:

Følgende blev valgt:
                                 Formand: Steen Clausen, Stokkemarkevej 17 Tlf. 44 53 31 21
                                 Kasserer: Ruth Ørsholm, Havlykkevej 61, Tlf. 44 94 50 47
                                 Sekretær: Bjarne Godskesen, Havlykkevej 41 Tlf. 44 94 11 76

                                 Bestyrelsessuppleanter: Carsten Falkengaard, Stokkemarkevej 41,
                                                                           Jens Abildgård, Stokkemarkevej 13,   

Revisor: Cai Eric Friis, Stokkemarkevej 39, som oplyste, at han kun ville tage et år mere.

                                 Revisorsuppleant: Niels Sonne-Jensen, Stokkemarkevej 3.

10. Eventuelt:

Der var ingen, der meldte sig til at arrangere en vejfest i år, men hvis nogle kan finde sammen om at arrangere det, er de velkommen til det.

Formanden oplyste, at i forbindelse med det indledende foredrag om forebyggelse af indbrud, ville bestyrelsen sende G/F’s medlemsliste med telefonnumre og mailadresser ud til medlemmerne, sammen med referatet, så medlemmerne i forbindelse med ”Nabohjælp” altid kunne kontakte hinanden, ved observation af uhensigtsmæssigheder. 
Medlemmerne skulle herefter henvende sig til formanden med eventuelle rettelser i listen på bl.a. telefonnumre og mailadresser. 
Bestyrelsen sender opdaterede lister ud efter rettelser.

Generalforsamlingen sluttede kl. ca. 22:00.

    Bjarne Godskesen                                                                                     Ove Thulstrup 
    Referent                                                                                                             Dirigent